Ciolacu îi gâdilă orgoliul lui Antonescu. "Va fi un președinte mult mai bun decât aș fi fost eu dacă aș fi fost ales"
Marcel Ciolacu, președintele Partidului Social Democrat, a afirmat, luni seară, 31 martie, că cel care este candidatul coaliției la alegerile prezidențiale, Crin Antonescu, va fi un președinte de țară mai bun decât ar fi fost el în cazul în care era ales la sfârșitul anului trecut. De asemenea, președintele interimar al Partidului Național Liberal, Cătălin Predoiu, consideră că Președinția lui Crin Antonescu va fi occidentală și românească în același timp.